Karakterer i Huset på Christianshavn
Dette er en liste over karakterer i Huset på Christianshavn, der blev produceret i perioden 1970-1977. Hovedfigurerne eller alle beboere i en lejlighedsopgang på Amagergade på Christianshavn same indehaveren af værtshuset Rottehullet, som ligger overfor. Karaktererne er listet efter efternavn, hvis dette fremgår af serien.

Hovedpersoner

B

Bo 
Bo er fotograf og han medvirker i afsnit 37-73 & 82. Han er søn af husets sagfører og flytter ind i lejligheden på kvisten, efter at Tue og Rikke er flyttet derfra. Bo er opvokset i Klampenborg. Han bliver i afsnit 73 gift med Birgitte (spillet af Sonja Oppenhagen) og flytter derefter ud af lejligheden, hvorefter den bliver overtaget af majorinde og enkefru Dagmar Hammerstedt.

Karakteren spilles af Claus Ryskjær.

C

Dyrehandler Clausen 

Dyrehandler Thormod Clausen (født 8. august/september 1924) er gift med Mille Clausen. De har ingen børn, men til gengæld en masse dyr, der bliver passet efter bedste måde.

Han er ofte iført en islandsk sweater med rullekrave.

Karakteren spilles af Paul Hagen.

E

Emma 
Emma Frederiksen/Petersen (afhængig af hvilket afsnit i serien) er værtinde og ejer af Rottehullet, som tit og ofte danner rammen om serien. Emma er først med fra sæson 2, hvor scener fra Rottehullet bliver en del af serien. 

Karakteren spilles af Bodil Udsen.

Mille Clausen 
Hjemmegående husmor der er gift med dyrehandler Thormod Clausen, med hvem hun driver Clausens Dyrehandel.

Karakteren spilles af Lis Løwert.

Egon Hansen 
Egon bliver i afsnit 5 gift med Karla Hansen, og bliver dermed stedfar til hendes søn, Bimmer. Egon arbejder hos kommunen.

Karakteren spilles af Willy Rathnov.

H

Fru Dagmar Hammerstedt 
Fru Hammersted, født Larsen i 1902, er den tredje, der overtager kvisten – efter Tue og Rikke, og Bo. Hun er majorinde og enke efter major Adolf Frederik Hammerstedt (spillet af Bjørn Watt Boolsen), som var bror til "Den gamle frue" fru Julie Loransen (født Hammerstedt), husets oprindelige ejer. Fru Hammerstedt er dermed svigerinde til "Den gamle frue", Julie Loransen. Hun medvirker i afsnit 73-84.

Karen Berg optrådte desuden i en lille rolle i afsnit 4 som en meget døv Fru Hermansen.

Karakteren spilles af Karen Berg.

Karla Hansen 
Karla Hansen er hjemmegående husmor der har en søn, der hedder Bimmer, fra et forhold til en værkfører på sit tidligere arbejde – en mand, der viste sig at være gift, og som fornægtede Bimmer. Karla bliver i afsnit 5 gift med Egon Hansen, som dermed bliver stedfar til Bimmer.

Karakteren spilles af Kirsten Walther.

Bimmer Hansen 
Bimmer Hansen er Karla Hansens søn der optræder i den første del af serien. Egon bliver i afsnit 5 gift med Karla, og dermed stedfar til Bimmer. Senere i serien optræder Bimmer i afsnit 48 "Nu stiger kunsten" side om side med Karla og Meyer, nu i alderen af en lille dreng spillet af Christen Østerbye.

Karakteren spilles af Flemming Nielsen.

L

Larsen 
Hr. Larsen opsøges fra tid til anden af politiet, da han er en tidligere bekendt af dem, grundet sin fortid som indbrudstyv. Senere kommer han dog på dydens rette vej og bliver assurandør.

Karakteren spilles af Ove Sprogøe

M

Arnold Hannibal Meyer 
Vicevært Arnold Hannibal, hvis fulde navn er August Emil Frederik Severin Meyer (i afsnit 29, 'Kontrabande', dog August Emil Frederik Severin Meyer). Han er husets vicevært. Meyer er en folkepensionist, som passer huset i Amagergade. Det nævnes i afsnittet "Kammertonen", at han var til session i 1917. Meyer, har ligesom mange andre fra huset sin daglige gang i Rottehullet, hvor han sørger for at Emma har noget at lave, og ikke går og keder sig.

I løbet af serien har han mange uoverensstemmelser med Flyttemand Olsen.

Han er ofte iført sin grå kittel og mørkebrun baret.

Karakteren spilles af Arthur Jensen.

O

Ellen Olsen 
Ellen Olsen (i de første afsnit kendt som Sonja Olsen; født i Brønshøj) er er gift med Flyttemand Olsen, med hvem hun har sønnen William. Hun er normalt hjemmegående husmor, men hun får senere i serien, i afsnittet Kvindernes plads og Olsens, job som buschauffør. Hun har været barndomskæreste med Oscar Andersen/Anderson fra Kingosgade, og dette gamle forhold får nyt liv i afsnittet "Olsen, ham kan vi li".

Karakteren spilles af Helle Virkner.

Flyttemand Olsen 

Flyttemand Olsen hedder egentlig Egon Olsen. Han er født på Christianshavn, og han er gift med Ellen Olsen, med hvem han har sønnen William Olsen. Olsen er en temperamentsfuld herre, der aldrig er bange for at give en omgang i "Hullet" (Rottehullet). Det er sjældent, han ikke er i klammeri med Meyer – kuglen på trappegangen er et meget omdiskuteret emne. Ligesom de fleste andre mandlige beboere kaldes han kun yderst sjældent ved fornavn. I første afsnit præsenterer han sig dog som Egon Olsen, men i 27. afsnit bliver han tiltalt med fornavnet Arnold.

Han er normalt iført en grå skjorte og en åbentstående karrybrun cardigan.

Karakteren spilles af Poul Reichhardt.

William Olsen 

William (født 19. august, årstal ukendt) er søn af Ellen Olsen og Flyttemand Olsen, med hvem han har sine far-søn-kampe.

Karakteren spilles af Jes Holtsø.

R

Rikke 
Rikke er pædagog der danner par med Tue, og som sammen med ham flytter ind i husets kvistlejlighed. Tue og Rikke vælger at flytte til Farum, da de venter barn. Kvistlejligheden overtages herefter af Bo. Tue og Rikke medvirker i afsnit 1-36 & 82.

Karakteren spilles af Kirsten Hansen-Møller.

T

Tue 
Tue er psykologistuderende der danner par med Rikke, og som sammen med hende flytter ind i husets kvistlejlighed. Tue og Rikke vælger at flytte til Farum, da de venter barn. Kvistlejligheden overtages herefter af Bo. Tue og Rikke medvirker i afsnit 1-36 & 82.

Karakteren spilles af Finn Storgaard.

Øvrige medvirkende

Referencer 

Huset på Christianshavn
Huset på Christianshavn
Huset på Christianshavn